BOSNA I HERCEGOVINA

REPUBLIKA SRPSKA

OKRUŽNI PRIVREDNI SUD U BIJELJINI  

Broj: 59 0 Ps 031538 25 Ip 2

Bijeljina,  15.09.2026. godine

       Okružni privredni sud u Bijeljini, sudija Dragan Mitrović, u izvršnom postupku po prijedlogu tražioca izvršenja “PERI-oplate” d.o.o. Šimanovci, R. Srbija, ul. Zmaja Ognjenog Vuka br. 2, zastupan po punomoćniku Dariji Mirnić-Majstorović, advokatu iz Banja Luke, protiv izvršenika “BN TRADE” d.o.o. Bijeljina, ul. Ive Andrića br. 46G, radi naplate duga, van ročišta, dana 15.09.2026. godine, donio je sljedeći

Z A K L J U Č A K
                                                                     I
       Utvrđuje se na osnovu nalaza i mišljenja vještaka građevinske struke Nenada Radića iz Bijeljine od 19.01.2026. godine, tržišna vrijednost nepokretnosti upisane List nepokretnosti broj 8000 K.O. Bijeljina 1 poduložak broj 3 i to u naravi:
· jednosoban stan površine 39 m2 etažne oznake PK-36 u iznosu od 80.166,84 KM,
· trosoban stan površine 66 m2 etažne oznake PK-38, u iznosu od 135.666,96 KM,
sve u okviru stambeno-poslovnog objekta u Bijeljini, ulica Ive Andrića broj 46G, izgrađen na k.p. broj 881, sa upisanim pravom svojine u podulošku broj 3, u korist izvršenika  “BN TRADE” d.o.o. Bijeljina sa  1/1.
II

      Određuje se DRUGO ročište za prodaju nepokretnosti iz stava I Zaključka, usmenim javnim nadmetanjem, koje će se održati dana 26.10.2026. godine u 13.00 časova, u Okružnom privrednom sudu u Bijeljini, ul. Vuka Karadžića broj 3, IV sprat.
III

      Na nekretnini iz stava I ovog zaključka, ne postoje prava trećih lica (tereti) koja ne prestaju prodajom (član 85. stav 1. tačka 2., u vezi sa članom 75. i 76. Zakona o izvršnom postupku (Službeni glasnik Republike Srpske br. 59/03, 85/03, 64/05, 118/07, 29/10, 57/12, 67/13, 98/14 i 66/18 - u nastavku teksta: ZIP).   

IV

          Izvršeniku se zabranjuje otuđenje nepokretnosti, navedene u stavu I ovog zaključka, uz krivično-pravne posledice postupanja suprotnog ovoj zabrani.
V
       Ako na prvo ročište ne prisustvuje nijedan ponuđač, smatraće se prodaja neuspjelom, a sud će zakazati drugo ročište u roku od trideset (30) dana.

       Na zahtjev lica koje ima pravo prvenstvenog namirenja, sud će zaključkom odrediti da se ročište za prodaju odgodi, ako učestvuje samo jedan ponuđač. Odgoda iz ovih razloga može se tražiti samo jednom u toku postupka.

       Bez pristanka lica koja se u izvršnom postupku po redu prvenstva namiruju prije tražioca izvršenja, nepokretnost se na javnom nadmetanju ne može prodati po cijeni koja ne pokriva ni djelimično iznos potraživanja tražioca izvršenja.

        Na prvom ročištu za javno nadmetanje ne može se nepokretnost prodati ispod polovine utvrđene vrijednosti. Početne ponude za prvo ročište na iznose manje od jedne polovine utvrđene vrijednosti, neće biti razmatrane. 

    Ako se nepokretnost ne proda na prvom ročištu, sud će zakazati drugo ročište u roku od trideset (30) dana. Sud će zakazati ročište u istom roku i u slučaju da tri ponuđača sa najvišom ponudom na prvom ročištu, nisu uplatila prodajnu cijenu u skladu sa odrebama člana 92. stav 3. ZIP-a.

        Na drugom ročištu za javno nadmetanje, nepokretnost ne može biti prodata za manje od jedne trećine vrijednosti, utvrđene zaključkom o prodaji. Početna ponuda na drugom ročištu ne može biti manja od jedne trećine od utvrđene vrijednosti. 

        Ukoliko nema nosilaca prava preče kupovine iz člana 83. stav 1. ZIP, lice koje po odredbama člana 98. ZIP ima pravo prvenstvenog namirenja iz prodaje cijene stiče pravo preče kupovine po cijeni postignutoj na drugom ročištu.

        Stranke i lica koja se namiruju u postupku, mogu se sporazumjeti, izjavom datom na zapisnik  da se nepokretnost  može prodati nadmetanjem i za cijenu nižu od one iz  člana 89. ZIP stavovi 1, 2 i 4.

         Ako su se stranke prije pokretanja izvršnog postupka u sporazumu, sklopljenom pred sudom, saglasile da se nepokretnost radi naplate potraživanja tražioca izvršenja utvrđene tim sporazumom može prodati i za cijenu nižu od one iz člana 110. ZIP stavovi 1., 2. i 4., nepokretnost se već na prvom ročištu za prodaju može prodati po toj cijeni, ako u postupku ne učestvuju druga lica koja se u njemu namiruju, a svoje su pravo upisala u zemljišnu knjigu prije nego što je u tu knjigu upisano pravo tražioca izvršenja kojim je osigurana naplata njegovog potraživanja. Najniža cijena po kojoj se nepokretnost može prodati u tom slučaju ne može biti ispod jedne trećine utvrđene vrijednosti.

          Sud će obustaviti izvršenje ako se nepokretnost nije mogla prodati ni na drugom ročištu. Obustava izvršnog postupka ne sprečava pokretanje novog izvršnog postupka, radi naplate tog potraživanja na istoj nepokretnosti. 
VI
         Na javnoj prodaji mogu učestvovati sva fizička i pravna lica, osim lica navedenih u  čl. 88. ZIP, uz uslov da prije ročišta za prodaju na ime obezbjeđenja polože iznos od 1/10 od utvrđene  vrijednosti nekretnine, s tim što ne može iznositi više od 10.000,00 KM.

         Obezbjeđenje se polaže na depozitni račun Okružnog privrednog suda u Bijeljini shodno sljedećim procedurama: PRIMALAC: Račun posebnih namjena-depozitni račun Okružnih privrednih sudova; ŽIRO RAČUN: NLB banka 562-099-81301460- 92 ili Nova banka br. 555-090-0024606060 (definisani kao računi javnih prihoda, što podrazumjeva obavezno popunjavanje polja „samo za uplate javnih prihoda“) BROJ PORESKOG OBVEZNIKA: JIB uplatioca; VRSTA PRIHODA: 223171; BUDŽETSKA ORGANIZACIJA: 1086001;  OPŠTINA: 005; POZIV NA BROJ: obavezno upisati broj predmeta na koji se uplata odnosi; POREZNI PERIOD: odgovarajući porezni period, SVRHA DOZNAKE: obavezno upisati broj predmeta. Dokaz o uplati obezbjeđenja, uz oznaku broja spisa, priložiti sudu najkasnije prije početka zakazanog ročišta.

      Tražilac izvršenja po čijem prijedlogu je određeno izvršenje, nije dužan dati obezbjeđenje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos obezbjeđenja.

          Ponudiocima čija ponuda nije prihvaćena, osim za tri najbolja ponuđača, vratiće se obezbjeđenje, odmah nakon zaključenja javnog nademtanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo. Iz položenog obezbjeđenja, namiriće se troškovi nove prodaje.
VII
             Kupac je dužan položiti cijenu u roku  od trideset (30) dana od dana prodaje, bez obzira na to da li se cijena isplaćuje odjednom ili u ratama.

           Kupac snosi troškove poreza i taksi u vezi sa prodajom.

             Sud će odrediti da će se nepokretnost dosuditi i kupcima koji će ponuditi nižu cijenu prema veličini ponuđene cijene ako kupci, koji su ponudili veću cijenu, ne polože cijenu u roku koji će im za to biti određen.

VIII
          Ponuđač sa najvišom ponudom na ročištu, plaća ukupnu prodajnu cijenu umanjenu za položeno jemstvo polaganjem cijene sudu u roku od trideset  (30) dana od dana objavljivanja zaključka, iz člana 90. stava 6. ZIP,  na oglasnoj ploči Osnovnog suda.

            Ukoliko ponuđač s najvećom ponudom ne uplati prodajnu cijenu u predviđenom roku, sud će, zaključkom, proglasiti prodaju tom ponuđaču nevažećom i novim zaključkom odrediti da je nepokretnost prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

            U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište koje treba da se održi u skladu s odredbama članova od 84. do 90. ZIP-a.

            Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. Ako se ovi troškovi ne mogu namiriti u cijelosti iz iznosa jemstva koje je položio prvi ponuđač, razlika se namiruje iz jemstva drugog ponuđača ako i ovaj odustane od kupovine nepokretnosti. Ova pravila se shodno primjenjuju i u slučaju odustanka trećeg ponuđača.

             Troškovi održavanja narednog ročišta pokrivaju se srazmjerno iz jemstva ponuđača kojima  je nepokretnost prodata, a koji prodajnu cijenu nisu uplatili u određenom roku.

            Preostali iznos obezbjeđenja vratiće se davaocu obezbjeđenja.

             Kada je sudu uplaćena ukupna cijena imovine, položeno obezbjeđenje  preostalih ponuđača vraća se u roku od tri (3) dana nakon uplate cijene sudu.

              Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

IX

Nalaže se tražiocu izvršenja da na zakazano ročište dostavi u precizirane iznose potraživanja u ovoj pravnoj stvari i to: a) po osnovu iznosa glavnog duga; b) zatim obračunate kamate na iznos glavnog duga zaključno sa datumom iz stava I ovog zaključka; c) troškove postupka, kao i ukupan zbir svih potraživanja (a+b+c). 
X

Ovaj zaključak će se objaviti na Oglasnoj tabli ovog suda i internet stranici ovog suda, a stranke su ovlaštene da zaključak o svom trošku objave i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nepokretnosti. 

Zaključak dostaviti tražiocu izvršenja, izvršeniku, založnim povjeriocima Poreskoj upravi Republike Srpske Područni centar Bijeljina i Addiko bank a.d. Banja Luka. 

POUKA O PRAVNOM LIJEKU




                S U D I J A

Protiv ovog zaključka nije dozvoljen
                                              Dragan Mitrović       

pravni lijek. 

PAGE  
4

